अंगारकी संकष्टी चतुर्थी
अंगारकी चतुर्थी मंगलवार को पड़ने वाली संकष्टी चतुर्थी है। संकष्टी चतुर्थी के सभी दिनों में यह अत्यधिक शुभ माना जाता है। संकष्टी चतुर्थी जिसे 'संकटहर चतुर्थी' के नाम से भी जाना जाता है, भगवान गणेश को समर्पित एक शुभ दिन है। यह दिन प्रत्येक चंद्र हिंदू कैलेंडर या हिन्दू पंचांग के अनुसार माह में कृष्ण पक्ष के चौथे दिन (चंद्रमा के घटते पखवाड़े) के रूप में मनाया जाता है। ध्यान दें - संकष्टी चतुर्थी व्रत का दिन, उस दिन के चन्द्रोदय के आधार पर निर्धारित होता है। जिस दिन चतुर्थी तिथि के दौरान चन्द्र उदय होता है, संकष्टी चतुर्थी का व्रत उसी दिन रखा जाता है।